****`

މިނިސްޓްރީ އޮފް އެންވަޔަރަންމަންޓް

މާލެ، ދިވެހިރާއްޖެ

**ޓާރމްސް އޮފް ރިފަރެންސް**

**ރާއްޖޭގެ މީހުން ދިރިއުޅޭ ރަށްރަށުގައި ޖަމާވެ ގިނަދުވަސްވެފައިވާ ކުނިތައް ނަގައި ސާފުކުރުމުގެ މަސައްކަތް ކުރާނެ ފަރާތެއް ހޯދުން**

1. **ތަޢާރަފް**

ރާއްޖޭގެ ރަށްރަށުގައި ކުނީގެ މައްސަލަ އެކަށިގެންވާ ގޮތެއްގައި ހައްލު ނުކުރެވި ގިނަދުވަސްތަކެއް ވުމުގެ ސަބަބުން، ރަށްރަށުގައި ގިނަ ޢަދަދެއްގެ ކުނި ޖަމާވެ، ބޮޑެތި ކުނިގޮނޑުތައް އުފެދިފައި އެބަހުއްޓެވެ. މިފަދަ ބައެއް ކުނިގޮނޑުތަކުގައި ހުންނަ ފުޅި، ދަޅު، ޓިނު އަދި މިނޫންވެސް ފެންހަރުލާ ތަކެތީގައި، ވާރޭވެހޭ މޫސުމުގައި މަދިރި ފަނި އުފެދި އޭގެ ސަބަބުން ރަށުގައި ބަލިމަޑުކަން އަށަގަނެއެވެ. އަދި އެފަދަ ހާލަތުގައި ސިއްޙީ އިމަޖެންސީ ކަމެއްގެ ގޮތުގައި އެކުނިގޮނޑުތައް ނަގަންޖެހެއެވެ. ހުރިހާ ރަށެއްގައި ކުނިގޮނޑުގެ ސަބަބުން ބަލިމަޑުކަން އަށަނުގަތްނަމަވެސް، އާއްމުކޮށް ހުރިހާރަށެއްގައިވެސް ކުނިގޮނޑުގެ ސަބަބުން ރައްޔިތުންނަށް ބޮޑެތި ގޮންޖެހުންތަކަކާއި ކުރިމަތިވެއެވެ. މީގެތެރޭގައި، ކުނިކޮށި ނުވަތަ ކުނިއަޅާ ސަރަޙައްދު ފުރުމުގެ ސަބަބުން، ރަށުގައި ކުނި ބަހައްޓާނެ ތަނެއް ނެތުމާއި، ރަށުގައި ކުނިއަންދާއިރު ނުވަތަ ކުނިގޮނޑުގައި ރޯކޮށްލުމުގެ ސަބަބުން ރަށުގެތެރެއަށް ވަރަށް ބޮޑަށް ދުމުގެ އަސަރު ފޯރަމުންދިޔުމާއި، ކުނިގޮނޑު އަތިރި އާއި މާބޮޑަށް ކައިރީގައި އޮންނަ ޙާލަތުގައި ރާޅު އެރުމުގެ ސަބަބުން ނުވަތަ އޭގެ ޒާތުގައި ކުނިގޮނޑު މޫދަށް ބަނޑުންވެ، އޭގެ ސަބަބުން އަތިރި ތަޣައްޔަރުވުމާއި މޫދާއި ފަރަށް ގެއްލުން ލިބުން ހިމެނެއެވެ.

ކުނިގޮނޑުގެ ސަބަބުން ލިބޭ ގެއްލުންތަކާއި ގުޅިގެން، އެކަމުގެ ކަންބޮޑުވުން ރައްޔިތުން ދަނީ އެކިގޮތްގޮތަށް ފާޅުކުރަމުންނެވެ. އެހެންކަމުން މިކަމަށް އަވަސް ޙަލެއް ހޯދުމަށްޓަކައި ގިނަ މަސައްކަތްތަކެއް ކުރަންޖެހިފައިވާކަން މިމިނިސްޓްރީ އަށް ވަނީ ފާހަގަކުރެވިފައެވެ.

ރާއްޖޭގެ މީހުންދިރިއުޅޭ ރަށްރަށުގައި ޖަމާވެފައި ހުރިކުނީގެ ޙާލަތާއި ޢަދަދު ވަޒަންކުރުމަށްޓަކައި މިނިސްޓްރީންވަނީ އެރަށްރަށުގެ ރަށު ކައުންސިލްތަކާއި ގުޅިގެން ދިރާސާއެއްކޮށްފައެވެ. އެދިރާސާއިން ފާހަގަކުރެވުނުގޮތުގައި މާލެ ސިޓީ، އައްޑޫ ސީޓީ އަދި ފުވައްމުލަށް ސިޓީ ގައި ހުރި ކުނިގޮނޑުތަކުގައި ހުރި ކުނި ނުހިމަނާ، ރާއްޖޭގެ މީހުންދިރިއުޅޭ އެހެން ރަށްރަށުގައި 140,693 (އެއްލައްކަ ސާޅިސްހާސް ހަސަތޭކަ ނުވަދިހަ ތިނެއް) ޓަނުގެ ކުނި ވަނީ ޖަމާވެފައެވެ. އެކި ރަށްރަށުގައި ކުނި ޖަމާކޮށްފައި ހުރިމިންވަރުގެ އަންދާސާ އެއް ޖަދުވަލު 1 (އެކެއް) ގައި ވާނެއެވެ.

އެހެންކަމުން ރާއްޖޭގެ މީހުން ދިރިއުޅޭ ރަށްރަށުގައި އުކާނުލެވި ނުވަތަ ނައްތާނުލެވި ހުރި ކުނިތަށް ރަށުން ނަގައި ސާފުކުރުމުގެ މަސައްކަތް ކޮށްދޭނެ ފަރާތެއް ހޯދުމަށް މި މިނިސްޓްރީއިން ބޭނުންވެއެވެ.

1. **ޕްރޮގްރާމްގެ ދަށުން ކުރަންޖެހޭ މައިގަނޑު މަސައްކަތްތައް**

މަސައްކަތް 1: ރަށްރަށުގައި ޖަމާވެ ގިނަދުވަސްވެފައި ހުރި ކުނިތަށް ފުރާނައި ވެއްޔާއި ކުނި ވަކިކުރުން

މަސައްކަތް 2: ރަށްރަށުން ނަގާ ކުނި މި ޓީ.އޯ.އާރގެ ޖަދުވަލު 2 (ދޭއް) ގައި ބުނެފައިވާ ކުނި މެނޭޖްކުރާ ސަރަހައްދީ މަރުކަޒުތަކަށް ގެންގޮސް ވަކި ތަރުތީބަކުން އެތަންތަނުގައި ބެހެއްޓުން

1. **ޒިންމާތަކާއި މަސްއޫލިއްޔަތުތައް**

**ހ. މަސައްކަތާއި ހަވާލުވާ ފަރާތުގެ ޒިންމާތަކާއި މަސްއޫލިއްޔަތުތައް**

ރަށްރަށުގައި ޖަމާވެފައިވާ ކުނިތައް ނަގައި ސާފުކުރުމުގެ މަސައްކަތް ކުރުމަށް މަސައްކަތާއި ޙަވާލުވާ ފަރާތުން،

1. މަސައްކަތުގެ ތާވަލެއް އެކުލަވާލާ އެތާވަލު މިނިސްޓްރީ އޮފް އެންވަޔަރަންމަންޓާއި ޙިއްސާކޮށް އެއަށް ހުއްދަ ހޯދުން

2. ރަށުގައި ޖަމާކޮށްފައި ހުރި ކުނިތައް ބައިބަޔަށް ވަކިކުރުން، އެގޮތުން ތިރީގައިވާ ޓޭބަލްގައި ވާގޮތަށް ކުނި ވަކިކުރުން

|  |  |  |
| --- | --- | --- |
| **ސ.ނ** | **ކުނީގެ ބާވަތް** | **ބަރުދަން (ކިލޯގްރާމް)** |
| 1 | ދަނގަޑާއި ދަނގަޑުގެ ބާވަތްތައް |  |
| 2 | ކަރުދާސް އަދި ފޮތީގެ ބާވަތްތައް |  |
| 3 | ޕްލާސްޓިކް (ހުރިހާ ބާވަތެއް) |  |
| 4 | ބިއްލޫރި |  |
| 5 | ލަކުޑި |  |
| 6 | އިލެކްޓްރިކް އަދި އިލެކްޓްރޯނިކް |  |
| 7 | ރަބަރު |  |
| 8 | އެހެނިހެން (މަތީގައިވާ އެއްވެސް ބާވަތެއްގައި ނުހިމެނޭ ބައިތައް) |  |

3. މަތީގައިވާ ޓޭބަލްގައި ވާ ބައިތައް ފިޔަވާ ދެންހުރި ކުނި ރަށުގައި، އެރަށެއްގެ ރަށު ކައުންސިލުން އަންގަވާގޮތެއްގެ މަތީން އެންދުން.

4. ރަށުގައި ކުނި އަންދައިގެން އުފެދޭ އަޅި އާއި މެދު ޢަމަލުކުރާނެ ގޮތެއް ރަށުކައުންސިލާއި މަޝްވަރާކޮށް ކަނޑަޅާ އެކަން މިނިސްޓްރީ އޮފް އެންވަޔަރަންމަންޓަ އަށް އެންގުން، އަދި އެއާއި މެދު މިނިސްޓްރީން އަންގާގޮތަކަށް ޢަމަލުކުރުން.

5. ކޮންމެ ރަށެއް ސާފުކޮށް ނިންމާ އެރަށަކުން ކުނި ބޭރުކުރުމަށްފަހު، މިނިސްޓްރީން ދޭ ފޯރމް ފުރިހަމަ ކުރުމަށްފަހު މަސައްކަތުގެ އިންވޮއިސްއާއިއެކު މިނިސްޓްރީ އަށް ހުށަހެޅުން

6. ރަށްތައް ސާފުކުރުމާއި ރަށްރަށުން ކުނި ބޭރުކޮށް އެގެންދަން ޖެހޭ ހިސާބަކަށް ގެންދިއުމުގެ ހުރިހާ މަސައްކަތެއް ކުރަންވާނީ މަސައްކަތާއި ޙަވާލުވާ ފަރާތުގެ އަމިއްލަ ނުވަތަ އެފަރާތަކުން ކުއްޔަށް ހިފާ ތަކެތީގައެވެ.

7. މަސައްކަތުގައި ބޭނުންކުރާ ތަކެއްޗަށް ލިބޭ އެއްވެސް ގެއްލުމެއްގެ ޒިއްމާ ނަގަންވާނީ މަސައްކަތާއި ޙަވާލުވާ ފަރާތުންނެވެ.

8. ރަށްރަށުގައި ޖަމާވެފައިވާ ކުނި ލޭންޑިންގ ކްރާފްޓަށް ބަރުކުރުމާއި، ކުނި އުފުލުމާއި އަދި ކުނި ބޭލުމުގައި ޢަމަލުކުރަންވާނީ ކުނި މެނޭޖުކުރުމާބެހޭ ޤަވާއިދު ނަންބަރު: 2013/R-58 ގައި ކަނޑައަޅާފައިވާ ކުނި މެނޭޖްކުރުމުގެ މިންގަނޑުތަކުގެ ތެރޭގައި ހިމެނޭ އެއްގަމާއި ކަނޑުގެ މަގުން ކުނި އުފުލުމުގެ އުސޫލްތަކާއި އެއްގޮތްވާ ގޮތުގެ މަތިންނެވެ.

**ށ. މިނިސްޓްރީ އޮފް އެންވަޔަރަންމަންޓްގެ ޒިއްމާތައް**

1. މަސައްކަތް ޙަވާލުކުރުމަށްފަހު އެކަން ރަށު ކައުންސިލްތަކަށް އެންގުން

2. މަސައްކަތް ހިނގަމުންދާ ވަގުތު އެމަސައްކަތް މޮނިޓަރ ކުރުން

3. މަސައްކަތް ނިންމާ މަސައްކަތަކާއި ޙަވާލުވާ ފަރާތުން އެއްބަސްވުމާއި އެއްގޮތަށް ހުށަހަޅާ އިންވޮއިސްތަކަށް އަގު އަދާކުރުން

މަސައްކަތް ހިނގަމުންދާ ވަގުތު އެކަމަށް ބޭނުންވާ އިރުޝާދު މަސައްކަތާއި ޙަވާލުވާ ފަރާތަށް ދިނުން

4. މަސައްކަތްކުރަމުންދާ ވަގުތު ރަށުގައި ދިމާވާ މައްސަލަތައް ޙައްލުކުރުމުގައި އެހީތެރިކަން ފޯރުކޮށްދިނުން (މީގެ ތެރޭގައި، މައްސަލައެއް ދިމާވެގެން އެކަމެއް ޙައްލުކުރުމުގައި ހިނގާ ނުވަތަ ހިނގާފާނެ އެއްވެސް ޚަރަދެއް ނުހިމެނެއެވެ.)

**4. ޕްރޮގްރާމްގެ ބަޖެޓް**

* ރަށްރަށުގައި ޖަމާވެ ގިނަދުވަސްވެފައިވާ ކުނިތައް ނަގައި ސާފުކުރުމުގެ މަސައްކަތް ކުރުމަށް ހަވާލުކުރާ ފަރާތާއި، މިނިސްޓްރީ އޮފް އެންވަޔަރަންމަންޓް އާއި ދެމެދު މަސައްކަތުގެ އެއްބަސްވުމެއްގައި ސޮއިކުރެވޭނެއެވެ.
* މަސައްކަތުގެ ފައިސާ ދެއްކުމަށް ހަމަޖެހިފައިވަނީ މަސައްކަތާއި ހަވާލުވާ ފަރާތުން އެކުލަވާލާ ތާވަލާއި އެއްގޮތްވާ ގޮތުގެ މަތިން މަސައްކަތް ފުރިހަމަކުރުމަށްފަހުގައެވެ.

1. **ހުށައަޅާ ބީލަމާއިއެކު ހުށައަޅަންޖެހޭ ތަކެތި**

* ކުންފުންޏެއްނަމަ، ކުންފުނީގެ ރަޖިސްޓްރީގެ ކޮޕީ.
* ޖީ.އެސް.ޓީއަށް ރަޖިސްޓްރީ ކޮށްފައިވާ ފަރާތްތަކުގެ ޖީ.އެސް.ޓީ ރަޖިސްޓްރޭޝަން ކޮޕީ.
* ޕްރޮޕޯޒަލް، ޕްރޮޕޯސަލްގައި ކޮންމެހެން ހިމަނަންޖެހޭ ބައިތައް

ހ. ކުންފުނީގެ ތަޢާރަފް

ށ. ކުންފުނީގެ މައިގަނޑު މަސައްކަތްތައް

ނ. ކުންފުނީގެ ޕްރޮފައިލް (މީގެ ތެރޭގައި ކުރިން ކޮށްފައި ހުރި މަސައްކަތްތަކާއި މިހާރު ކުރިއަށްދާ މަސައްކަތްތަކުގެ ޚުލާސާއެއް ހިމަނަންވާނެއެވެ. އަދި މަސައްކަތްތަކުގެ ކޮންޓްރެކްޓް އަގު ހިމަނަންވާނެއެވެ.)

ރ. މި ޓީ.އޯ.އާރ ގެ ދަށުން މަސައްކަތް ކުރުމަށް ހުށަހަޅާ ގޮތް

ބ. މަސައްކަތުގެ ޓައިމްލައިން

ޅ. މަސައްކަތުގެ އަގު – އަތޮޅުތަކުގެ ތަރުތީބުން ކޮންމެ ރަށަކަށް ޙަރަދުވާނޭ އަގު ތަފްޞީލާއެކު. (މި އަގުގެ ތެރޭ ކުނި ނަގައިގެން ގެންދަންޖެހޭ ކުނި މެނޭޖްކުރާ ސަރަޙައްދީ މަރުކަޒަށް ކުނި ބޭލުމުގައި އެތަނަށް ދައްކަންޖެހޭ ފީ ވެސް ހިމަނަންވާނެއެވެ.)

ކ. އަދި މީގެ އިތުރަށް ބިޑް ޑޮކިއުމަންޓްގައި ހުށަހަޅަން ބަޔާންކޮށްފައިވާ އެންމެހާ ލިޔެކިޔުންތަށް.

ޖަދުވަލު 1: އެކި ރަށްރަށުގައި މިހާރު ކުނި ޖަމާކޮށްފައިވާ މިންވަރުގެ އަންދާސާ

|  |  |
| --- | --- |
| **ކުނި ޖަމާކޮށްފައިވާ މިންވަރުގެ**  **އަންދާސާ (ޓަނޭޖް)** | **ނަން** |
| 13 | ހއ. ތުރާކުނު |
| 50 | ހއ. އުލިގަން |
| 110 | ހއ. މޮޅަދޫ |
| 50 | ހއ. ހޯރަފުށި |
| 20 | ހއ. އިހަވަންދޫ |
| 200 | ހއ. ކެލާ |
| 12 | ހއ. ވަށަފަރު |
| 300 | ހއ. ދިއްދޫ |
| 100 | ހއ. ފިއްލަދޫ |
| 1175 | ހއ. މާރަންދޫ |
| 20 | ހއ. ތަކަންދޫ |
| 0 | ހއ. އުތީމު |
| 0 | ހއ. މުރައިދޫ |
| 100 | ހއ. ބާރަށް |
| **2150** | **ޖުމްލަ** |
|  | |
| 30 | ހދ. ހަނިމާދޫ |
| 4 | ހދ. ފިނޭ |
| 0 | ހދ. ނައިވާދޫ |
| 500 | ހދ. ހިރިމަރަދޫ |
| 585 | ހދ. ނޮޅިވަރަންފަރު |
| 2050 | ހދ. ނެއްލައިދޫ |
| 150 | ހދ. ނޮޅިވަރަން |
| 8 | ހދ. ކުރިނބި |
| 92000 | ހދ. ކުޅުދުއްފުށި |
| 50 | ހދ. ކުމުންދޫ |
| 775 | ހދ. ނޭކުރެންދޫ |
| 15000 | ހދ. ވައިކަރަދޫ |
| 64 | ހދ. މަކުނުދޫ |
| **111216** | **ޖުމްލަ** |
|  | |
| 4 | ށ. ކަނޑިތީމު |
| 0 | ށ. ނޫމަރާ |
| 58 | ށ. ގޮއިދޫ |
| 2.5 | ށ. ފޭދޫ |
| 20 | ށ. ފީވައް |
| 0 | ށ. ބިލެތްފަހި |
| 20 | ށ. ފޯކައިދޫ |
| 26 | ށ. ނަރުދޫ |
| 15 | ށ. މަރޮށި |
| 6 | ށ. ޅައިމަގު |
| 0 | ށ. ކޮމަންޑޫ |
| 0 | ށ. މާއުނގޫދޫ |
| 0 | ށ. ފުނަދޫ |
| 0 | ށ. މިލަންދޫ |
| **151.5** | **ޖުމްލަ** |
|  | |
| 0 | ނ. ހެނބަދޫ |
| 100 | ނ. ކެނދިކުޅުދޫ |
| 6 | ނ. މާޅެންދޫ |
| 0 | ނ. ކުޑަފަރީ |
| 0 | ނ. ލަންދޫ |
| 0 | ނ. މާފަރު |
| 0 | ނ. ޅޮހި |
| 160 | ނ. މިލަދޫ |
| 0 | ނ. މަގޫދޫ |
| 0 | ނ. މަނަދޫ |
| 57 | ނ. ހޮޅުދޫ |
| 20 | ނ. ފޮއްދޫ |
| 640 | ނ. ވެލިދޫ |
| **983** | **ޖުމްލަ** |
|  | |
| 0 | ރ. އަލިފުށި |
| 552 | ރ. ވާދޫ |
| 0 | ރ. ރަސްގެތީމު |
| 0 | ރ. އަނގޮޅިތީމު |
| 0 | ރ. އުނގޫފާރު |
| 0 | ރ. މާކުރަތު |
| 14 | ރ. ރަސްމާދޫ |
| 0 | ރ. އިންނަމާދޫ |
| 5.5 | ރ. މަޑުއްވަރީ |
| 80 | ރ. އިންގުރައިދޫ |
| 9 | ރ. ފައިނު |
| 108 | ރ. މީދޫ |
| 259 | ރ. ކިނޮޅަސް |
| 35.5 | ރ. ހުޅުދުއްފާރު |
| 0 | ރ. ދުވާފަރު |
| **1063** | **ޖުމްލަ** |
|  | |
| 20 | ބ. ކުޑަރިކިލު |
| 25 | ބ. ކަމަދޫ |
| 57 | ބ. ކެންދޫ |
| 50 | ބ. ކިހާދޫ |
| 0 | ބ. ދޮންފަނު |
| 8 | ބ. ދަރަވަންދޫ |
| 21 | ބ. މާޅޮސް |
| 11 | ބ. އޭދަފުށި |
| 100 | ބ. ތުޅާދޫ |
| 61.5 | ބ. ހިތާދޫ |
| 66 | ބ. ފުޅަދޫ |
| 128.5 | ބ. ފެހެންދޫ |
| 20 | ބ. ގޮއިދޫ |
| **568** | **ޖުމްލަ** |
|  | |
| 0 | ޅ. ހިންނަވަރު |
| 47 | ޅ. ނައިފަރު |
| 200 | ޅ. ކުރެންދޫ |
| 2 | ޅ. އޮޅުވެލިފުށި |
| **249** | **ޖުމްލަ** |
|  | |
| 350 | ކ. ކާށިދޫ |
| 200 | ކ. ގާފަރު |
| 25 | ކ. ދިއްފުށި |
| 210 | ކ. ތުލުސްދޫ |
| 20 | ކ. ހުރާ |
| 90 | ކ. ހިންމަފުށި |
| 200 | ކ. ގުޅި |
| 100 | ކ. މާފުށި |
| 400 | ކ. ގުރައިދޫ |
| **1595** | **ޖުމްލަ** |
|  | |
| 8 | އއ. ތޮއްޑޫ |
| 25 | އއ. ރަސްދޫ |
| 92 | އއ. އުކުޅަސް |
| 25 | އއ. މަތިވެރި |
| 304 | އއ. ބޮޑުފޮޅުދޫ |
| 18 | އއ. ފެރިދޫ |
| 400 | އއ. މާޅޮސް |
| 16 | އއ. ހިމަންދޫ |
| **888** | **ޖުމްލަ** |
|  | |
| 214 | އދ. ހަންޏާމީދޫ |
| 0 | އދ. އޮމަދޫ |
| 0 | އދ. ކުނބުރުދޫ |
| 0 | އދ. މަހިބަދޫ |
| 0 | އދ. މަންދޫ |
| 16 | އދ. ދަނގެތި |
| 180 | އދ. ދިގުރަށް |
| 13 | އދ. ފެންފުށި |
| 3 | އދ. ދިއްދޫ |
| 0 | އދ. މާމިގިލި |
| **426** | **ޖުމްލަ** |
|  | |
| 202 | ވ. ފުލިދޫ |
| 30 | ވ. ތިނަދޫ |
| 20 | ވ. ފެލިދޫ |
| 10 | ވ. ކެޔޮދޫ |
| 0 | ވ. ރަކީދޫ |
| **262** | **ޖުމްލަ** |
|  | |
| 50 | މ. ރަތްމަންދޫ |
| 0 | މ. ވޭވަށް |
| 336 | މ. މުލައް |
| 1000 | މ. މުލި |
| 0 | މ. ނާލާފުށި |
| 20 | މ. ކޮޅުފުށި |
| 4 | މ. ދިއްގަރު |
| 150 | މ. މަޑުއްވަރި |
| **1560** | **ޖުމްލަ** |
|  | |
| 1.5 | ފ. ފީއަލި |
| 150 | ފ. ބިލެތްދޫ |
| 5 | ފ. މަގޫދޫ |
| 2 | ފ. ދަރަނބޫދޫ |
| 9 | ފ. ނިލަންދޫ |
| **167.5** | **ޖުމްލަ** |
|  | |
| 11.5 | ދ. މީދޫ |
| 50 | ދ. ބަނޑިދޫ |
| 7.5 | ދ. ރިނބުދޫ |
| 10 | ދ. ހުޅުދެލި |
| 0 | ދ. ވާނީ |
| 40 | ދ. މާއެނބޫދޫ |
| 0 | ދ. ކުޑަހުވަދޫ |
| **119** | **ޖުމްލަ** |
|  | |
| 0 | ތ. ބުރުނީ |
| 15 | ތ. ވިލުފުށި |
| 410 | ތ. މަޑިފުށި |
| 0 | ތ. ދިޔަމިގިލި |
| 28 | ތ. ގުރައިދޫ |
| 0 | ތ. ކަނޑޫދޫ |
| 5 | ތ. ވަންދޫ |
| 0 | ތ. ހިރިލަންދޫ |
| 22 | ތ. ގާދިއްފުށި |
| 5 | ތ. ތިމަރަފުށި |
| 178 | ތ. ވޭމަންޑޫ |
| 200 | ތ. ކިނބިދޫ |
| 6.5 | ތ. އޮމަދޫ |
| **869.5** | **ޖުމްލަ** |
|  | |
| 50 | ލ. އިސްދޫ |
| 0 | ލ. ކަލައިދޫ |
| 0 | ލ. ދަނބިދޫ |
| 1500 | ލ. މާބައިދޫ |
| 1.5 | ލ. މުންޑޫ |
| 120 | ލ. ގަން |
| 0 | ލ. މާވަށް |
| 3832 | ލ. ފޮނަދޫ |
| 1074 | ލ. މާމެންދޫ |
| 540 | ލ. ހިތަދޫ |
| 0 | ލ. ކުނަހަންދޫ |
| **7117.5** | **ޖުމްލަ** |
|  | |
| 1 | ގއ. ކޮލަމާފުށި |
| 704 | ގއ. ވިލިނގިލި |
| 80 | ގއ. މާމެންދޫ |
| 50 | ގއ. ނިލަންދޫ |
| 0 | ގއ. ދާންދޫ |
| 10 | ގއ. ދެއްވަދޫ |
| 25 | ގއ. ކޮނޑޭ |
| 30 | ގއ. ގެމަނަފުށި |
| 1 | ގއ. ކަނޑުހުޅުދޫ |
| **901** | **ޖުމްލަ** |
|  | |
| 0 | ގދ. މަޑަވެލި |
| 85 | ގދ. ހޯނޑެއްދޫ |
| 11 | ގދ. ނަޑެއްލާ |
| 0 | ގދ. ރަތަފަންދޫ |
| 14 | ގދ. ގައްދޫ |
| 30 | ގދ. ވާދޫ |
| 0 | ގދ. ފިޔޯރީ |
| 30 | ގދ. ފަރެސްމާތޮޑާ |
| 1500 | ގދ. ތިނަދޫ |
| **1670** | **ޖުމްލަ** |
|  | |
| 80000 | ފުވަމުލައް ސިޓީ |
| **80000** | **ޖުމްލަ** |
|  | |
| 95000 | އައްޑޫ ސިޓީ ހިތަދޫ |
| 5 | އައްޑޫ ސިޓީ ހުޅުދޫ |
| **95005** | **ޖުމްލަ** |

**ޖަދުވަލު 2:** އެކި ރަށްރަށުން ކުނި ނަގައިން ގެންދަންޖެހޭ ތަންތަން

|  |  |  |  |
| --- | --- | --- | --- |
| **ކޯޑް** | **ރަށްތައް ހިމެނޭ އަތޮޅު** | **ކުނި ގެންދަން ޖެހޭ ސަރަހައްދީ މަރުކަޒު** | **ކުނި މެނޭޖްކުރާ މަރުކަޒު ހިންގާ ފަރާތް (އޮޕަރޭޓަރ)** |
| 1 | ހއ، ހދ، ށ، ނ، ރ، ބ، ޅ (މިއަތޮޅުތަކުގައި ހިމެނޭ މީހުން ދިރިއުޅޭ ހުރިހާ ރަށްތައް) | ރ. އަތޮޅު ވަންދޫ | ވޭސްޓް މެނޭޖްމަންޓް ކޯޕަރޭޝަން ލިމިޓެޑް (ވެމްކޯ) |
| 2 | ކ، އއ، އދ، ވ، މ، ފ، ދ، ތ، ލ، ގއ، ގދ (މިއަތޮޅުތަކުގައި ހިމެނޭ މީހުން ދިރިއުޅޭ ހުރިހާ ރަށްތައް) | ކ. ތިލަފުށި | ވޭސްޓް މެނޭޖްމަންޓް ކޯޕަރޭޝަން ލިމިޓެޑް (ވެމްކޯ) |
| 3 | ފުވައްމުލައް ސިޓީ | ކ. ތިލަފުށި | ވޭސްޓް މެނޭޖްމަންޓް ކޯޕަރޭޝަން ލިމިޓެޑް (ވެމްކޯ) |
| 4 | އައްޑޫ ސިޓީ | ހިތަދޫ ކުނި މެނޭޖްކުރާ ސަރަހައްދީ މަރުކަޒު | ވޭސްޓް މެނޭޖްމަންޓް ކޯޕަރޭޝަން ލިމިޓެޑް (ވެމްކޯ) |